BMT: Yamanda halok bo‘lgan tinch aholi soni ming kishidan oshdi

Yamandagi qurolli nizo natijasida 1037 nafar tinch aholi vakili halok bo‘ldi va 2453 nafari yaralandi, deya xabar bermoqda “TASS”.

Xabar berishlaricha, bu haqda BMTning Inson huquqlari bo‘yicha Oliy komissari boshqarmasi rasmiy vakili Sesil Puyi Jenevadagi brifing vaqtida ma’lum qilgan.
“Ushbu ma’lumotlar 26-martdan 20-maygacha bo‘lgan davrni qamrab oladi”, - dedi Sesil Puyi.
Eslatib o‘tamiz, Saudiya Arabistoni boshliq “arab koalitsiyasi” kuchlari 26-martdan buyon Yamandagi isyonchi-xusiylarning marralariga havodan zarba berib kelmoqda.
Saudiya Arabistonidan tashqari Bahrayn, Qatar, Kuvayt va BAA o‘rin olgan koalitsiya (ularga Misr, Iordaniya, Marokash va Sudan ko‘mak bermoqda) 12-18-may kunlari davomida havo zarbalarini besh kunga to‘xtatgan edi, biroq keyinroq mazkur bombardimonlar xusiylar to‘liq taslim bo‘lgach to‘xtatilishi ma’lum qilindi.